
	PARLAMENTUL ROMÂNIEI

CAMERA DEPUTAŢILOR
Comisia pentru agricultură, silvicultură, industrie alimentară şi servicii  specifice
	                                                                     Bucureşti,    13.10.2005

                                                                     Nr. 24/442


RAPORT
asupra proiectului de Lege pentru aprobarea Ordonanţei de urgenţă a Guvernului nr. 125/2005 privind acordarea unui sprijin direct al statului producătorilor agricoli care deţin şi/sau exploatează plantaţii viticole cu soiuri nobile 
În conformitate cu prevederile art.89 şi 108 din Regulamentul Camerei Deputaţilor, republicat Comisia pentru agricultură, silvicultură, industrie alimentară şi servicii specifice a fost sesizată spre dezbatere pe fond, în procedură de urgenţă, cu proiectul de Lege  pentru aprobarea Ordonanţei de urgenţă a Guvernului nr. 125/2005 privind acordarea unui sprijin direct al statului producătorilor agricoli care deţin şi/sau exploatează plantaţii viticole cu soiuri nobile, transmis cu adresa nr.P.L. – X 456  din 10 octombrie 2005 şi înregistrat sub nr.24/430/11.10.2005. 
La întocmirea raportului, Comisia a avut în vedere avizul Consiliului Legislativ.  
Proiectul de lege are ca obiect acordarea unui sprijin direct al statului producătorilor agricoli care deţin şi/sau exploatează plantaţii viticole cu soiuri nobile, ca urmare a condiţiilor meteorologice din ultima perioadă a acestui an, deosebit de favorabile apariţiei şi evoluţiei în masă a unor boli la viţa de vie, condiţii ce au determinat pierderi majore de producţie şi afectarea întregului aparat foliar, cu repercusiuni asupra producţiei anului viitor, contribuind chiar la dispariţia butucilor de viţă de vie.               
Proiectul de Lege  pentru aprobarea Ordonanţei de urgenţă a Guvernului nr. 125/2005 privind acordarea unui sprijin direct al statului producătorilor agricoli care deţin şi/sau exploatează plantaţii viticole cu soiuri nobile  face parte din categoria legilor ordinare, potrivit prevederilor art. 73 din Constituţia României, republicată.

La dezbaterea proiectului au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, republicat, domnii  Flaviu Lazin – secretar de stat în cadrul Ministerului Agriculturii, Pădurilor şi Dezvoltării Rurale. 

La lucrările comisiei au fost prezenţi 24 de deputaţi, din totalul de 25 de membri ai comisiei.

Raportul Comisiei a fost adoptat  în unanimitate, în şedinţa din 13 octombrie 2005.

Proiectul de lege a fost adoptat de Senat în şedinţa din 4 octombrie 2005.

Proiectul de lege, potrivit art.75 alin.(1) şi (3) din Constituţia României, republicată, şi art.86 alin.(3) pct.1 din Regulamentul Camerei Deputaţilor, republicat, este de competenţa decizională a Camerei Deputaţilor.

În urma dezbaterii, Comisia propune admiterea cu modificări şi completări  a proiectului de lege.

I. Amendamente admise
În urma dezbaterii, Comisia propune adoptarea proiectului de lege cu următoarele amendamente: 

	Nr. crt.
	Text ordonanţă 


	Text Senat 
	Text propus de Comisie 

(autorul amendamentului)
	Motivarea amendamentelor propuse

	0
	1
	2
	3
	4

	1. 
	
	Titlul legii

L E G E 

pentru aprobarea Ordonanţei de urgenţă a Guvernului nr.125/2005 privind acordarea unui sprijin direct al statului producătorilor agricoli care deţin şi/sau exploatează plantaţii viticole cu soiuri nobile 
	Nemodificat
	

	2. 
	
	ARTICOL UNIC. – Se aprobă Ordonanţa de urgenţă a Guvernului nr. 125 din 8 septembrie 2005 privind acordarea unui sprijin direct al statului producătorilor agricoli care deţin şi/sau exploatează plantaţii viticole cu soiuri nobile, publicată în Monitorul Oficial al României, Partea I, nr.848 din 20 septembrie 2005, cu următoarele modificări şi completări:
	Art.I – Se aprobă Ordonanţa de urgenţă a Guvernului nr. 125 din 8 septembrie 2005 privind acordarea unui sprijin direct al statului producătorilor agricoli care deţin şi/sau exploatează plantaţii viticole cu soiuri nobile, publicată în Monitorul Oficial al României, Partea I, nr.848 din 20 septembrie 2005, cu următoarele modificări şi completări:
	Ca urmare a modificărilor survenite în textul legii.

	3. 
	Titlul ordonanţei 

ORDONANŢĂ DE URGENŢĂ

privind acordarea unui sprijin direct al statului producătorilor agricoli care deţin şi/sau exploatează plantaţii viticole cu soiuri nobile 
	Nemodificat 
	Nemodificat 
	

	4. 
	Art.1. – (1) Pentru protejarea şi maturarea elementelor anuale de creştere a butucilor de viţă-de-vie din soiuri nobile în toamna anului 2005, statul sprijină producătorii agricoli prin acordarea unei sume de 150 lei (RON)/ha, pentru suprafeţele cultivate cu viţă-de-vie din  soiuri nobile, mai mari de 0,1 ha, înscrise în Registrul plantaţiilor viticole, pentru achiziţionarea de substanţe anticriptogamice pe bază de cupru.
(2) Sprijinul financiar prevăzut la alin.(1) se acordă prin atribuire gratuită de bonuri valorice, conform modelului prevăzut în anexa nr. 1, pentru achiziţionarea de substanţe  anticriptogamice pe bază de cupru.

(3) Beneficiarii sprijinului prevăzut la alin.(1) sunt:

a) producătorii agricoli, persoane fizice, care au în proprietate suprafeţe  de teren cultivate cu viţă-de-vie din soiuri nobile pe care le exploatează;
b) societăţile agricole sau formele asociative fără personalitate juridică, constituite conform  Legii nr. 36/1991 privind societăţile agricole şi alte forme de asociere în agricultură, care exploatează plantaţii viticole cu soiuri nobile;

c) societăţile comerciale înfiinţate în conformitate cu Legea nr. 31/1990 privind societăţile comerciale, republicată, care exploatează direct terenuri cultivate cu viţă-de-vie din soiuri nobile;
d) arendaşii care exploatează teren cultivat cu viţă-de-vie din soiuri nobile conform  prevederilor Legii arendării nr. 16/1994, cu modificările şi completările ulterioare, care au prevăzută în contract o clauză prin care pot prelua subvenţia acordată de stat sub diferite forme  proprietarilor; în lipsa clauzei menţionate anterior, subvenţia se acordă proprietarului;
e) unităţile de cercetare şi dezvoltare şi din învăţământul agricol care deţin şi exploatează suprafeţe viticole.

(4) Beneficiarii sprijinului prevăzuţi la alin.(3) primesc bonuri valorice gratuite pentru suprafeţele cultivate cu viţă-de-vie din soiuri nobile, mai mari de 0,1 ha, declarate şi înscrise în Registrul plantaţiilor viticole. 
	1. La articolul 1, alineatul (1) va avea următorul cuprins:
„Art.1. – (1) Pentru protejarea şi maturarea elementelor anuale de creştere  a  butucilor  de  viţă-de-vie din soiuri nobile în toamna anului 2005, statul sprijină producătorii agricoli prin acordarea sumei de 150 lei/ha pentru suprafeţele cultivate cu viţă-de-vie din  soiuri nobile, mai mari de 0,1 ha, inclusiv, înscrise în Registrul plantaţiilor viticole, pentru achiziţionarea de substanţe anticriptogamice pe bază de cupru.”
Nemodificat 

Nemodificat 

Nemodificată

Nemodificată

Nemodificată
2. La articolul 1, litera d) a alineatului (3) va avea următorul cuprins:

„d) arendaşii care exploatează teren cultivat cu viţă-de-vie din soiuri nobile conform  prevederilor Legii arendării nr.16/1994, cu modificările şi completările ulterioare, care au prevăzută în contract o clauză prin care pot prelua subvenţia acordată de stat sub diferite forme; în lipsa clauzei menţionate anterior, subvenţia se poate acorda arendaşilor cu acordul  proprietarului;”
Nemodificată

Nemodificat 


	1. La articolul 1 va avea următorul cuprins:

„ Art.1. – (1) Pentru protejarea şi maturarea elementelor anuale de creştere  a  butucilor  de  viţă de vie din soiuri nobile în toamna anului 2005, statul sprijină producătorii agricoli prin acordarea sumei de 150 lei (RON)/ha pentru suprafeţele cultivate cu viţă de vie din  soiuri nobile, mai mari de 0,1 ha, inclusiv, înscrise în Registrul plantaţiilor viticole, pentru achiziţionarea de substanţe anticriptogamice pe bază de cupru.”

Alin.(2) - Nemodificat 
Alin.(3) - Nemodificat 

„a) producătorii agricoli, persoane fizice, care au în proprietate suprafeţe  de teren cultivate cu viţă de vie din soiuri nobile pe care le exploatează;”
Lit.b) - Nemodificată 

„c) societăţile comerciale înfiinţate în conformitate cu Legea nr. 31/1990 privind societăţile comerciale, republicată, care exploatează direct terenuri cultivate cu viţă    de vie din soiuri nobile;”
„d) arendaşii care exploatează teren cultivat cu viţă    de vie din soiuri nobile conform  prevederilor Legii arendării nr.16/1994, cu modificările şi completările ulterioare, care au prevăzută în contract o clauză prin care pot prelua subvenţia acordată de stat sub diferite forme; în lipsa clauzei menţionate anterior, subvenţia se poate acorda arendaşilor cu acordul  scris al proprietarului;
e) unităţile de cercetare şi dezvoltare, din învăţământul agricol şi alţi beneficiari care deţin şi exploatează suprafeţe viticole.
(4) Beneficiarii sprijinului prevăzuţi la alin.(3) primesc bonuri valorice gratuite pentru suprafeţele cultivate cu viţă de vie din soiuri nobile, mai mari de 0,1 ha, inclusiv, declarate şi înscrise în Registrul plantaţiilor viticole.”

Deputat PD: Valeriu Tabără

Deputat PSD: Ioan Munteanu
	Pentru corectitudinea redactării.

	5. 
	Art.2. – (1) Sprijinul direct al statului în valoare de 150 lei (RON)/ha pentru suprafeţele de teren cultivate cu viţă-de-vie din soiuri nobile mai mari de 0,1 ha, se acordă beneficiarilor prevederilor art. 1 alin.(3), pe baza cererii scrise al cărei model este prevăzut în anexele nr. 2 a) şi 2 b).
(2) Pot beneficia de acest sprijin numai cultivatorii de plantaţii viticole cu soiuri nobile, care au efectuat lucrările de întreţinere a plantaţiilor, cum sunt dirijarea şi legatul lăstarilor, cârnitul, combaterea buruienilor, care permit aplicarea eficientă a tratamentelor anticriptogamice cu o substanţă pe bază de cupru, ce favorizează maturarea lemnului anual şi scăderea rezervei de boli. 
(3) Cererile solicitanţilor sprijinului, însoţite de acte ce fac dovada dreptului de proprietate asupra terenului sau de contractul de arendare a suprafeţelor cultivate cu viţă-de-vie din soiuri nobile, mai mari de 0,1 ha, şi de înscrisurile din Registrul plantaţiilor viticole, se depun în termen de 15 zile de la data intrării în vigoare a prezentei ordonanţe de urgenţă la primăriile comunelor, oraşelor, municipiilor şi sectoarelor municipiului Bucureşti, pe raza cărora se află amplasat terenul.
(4) Cererea se verifică de către reprezentantul centrului agricol sau al centrului comunitar pentru cadastru şi agricultură ori al sucursalelor judeţene şi a municipiului Bucureşti ale Agenţiei de Plăţi şi Intervenţie pentru Agricultură, Industrie Alimentară şi Dezvoltare Rurală, se vizează de către primar şi se aprobă de direcţiile pentru agricultură şi dezvoltare rurală judeţene şi a municipiului Bucureşti.
(5) Cererile solicitanţilor sprijinului sunt înregistrate de către reprezentantul centrului agricol sau al centrului comunitar pentru cadastru şi agricultură ori al sucursalelor judeţene şi a municipiului Bucureşti ale Agenţiei de Plăţi şi Intervenţie pentru Agricultură, Industrie Alimentară şi Dezvoltare Rurală, într-un registru de evidenţă a cererilor pentru acordarea unui sprijin direct al statului producătorilor agricoli prevăzuţi la art. 1 alin.(3), pentru achiziţionarea de substanţe anticriptogamice pe bază de cupru, pentru anul 2005.
(6) Reprezentanţii centrului agricol sau al centrului comunitar pentru cadastru şi agricultură ori ai sucursalelor judeţene şi a municipiului Bucureşti ale Agenţiei de Plăţi şi Intervenţie pentru Agricultură, Industrie Alimentară şi Dezvoltare Rurală întocmesc lista producătorilor agricoli care solicită sprijinul direct al statului în valoare de 150 lei (RON)/ha, conform  modelului prevăzut în anexa nr. 3.

(7) În situaţia în care un beneficiar al sprijinului prevăzut la art. 1 alin. (3) are teren cultivat cu viţă-de-vie din soiuri nobile, în suprafaţă de peste 0,1 ha, aflat în mai multe localităţi, acesta formulează cerere şi primeşte sprijinul direct al statului de la primăria din localitatea în care este situat terenul.
(8) Lista producătorilor agricoli care solicită sprijinul direct al statului în valoare de 150 lei (RON)/ha pentru suprafeţele de teren cultivate cu viţă-de-vie din soiuri nobile se afişează la sediul primăriilor comunelor, oraşelor, municipiilor sau sectoarelor municipiului Bucureşti, în termen de 5 zile de la data depunerii cererilor pentru solicitarea sprijinului financiar.
(9) Producătorii agricoli, beneficiari ai sprijinului direct, care au fost omişi în lista producătorilor care au solicitat sprijinul direct al statului în valoare de 150 lei (RON)/ha pentru suprafeţele de teren cultivate cu viţă-de-vie din soiuri nobile, mai mari de 0,1 ha, cărora li s-a stabilit o sumă în lei mai mică decât cea cuvenită pot depune contestaţii la sediul primăriilor în termen de 5 zile de la data afişării listei.
(10) Primarii, împreună cu reprezentanţii direcţiilor pentru agricultură şi dezvoltare rurală judeţene şi a municipiului Bucureşti sau reprezentanţii sucursalelor judeţene şi a municipiului Bucureşti ale Agenţiei de Plăţi şi Intervenţie pentru Agricultură, Industrie Alimentară şi Dezvoltare Rurală, soluţionează contestaţiile în termen de 5 zile de la data depunerii acestora şi dispun, după caz, întocmirea listelor suplimentare. 
	3. La articolul 2, alineatul (3) va avea următorul cuprins:
Nemodificat 

Nemodificat 

 „(3) Cererile solicitanţilor sprijinului, însoţite de acte ce fac dovada dreptului de proprietate asupra terenului sau de contractul de arendare sau concesionare a suprafeţelor cultivate cu viţă-de-vie din soiuri nobile mai mari de 0,1 ha, inclusiv şi de înscrisurile din Registrul plantaţiilor viticole, se depun, în termen de 15 zile de la data intrării în vigoare a prezentei ordonanţe de urgenţă, la primăriile comunelor, oraşelor, municipiilor şi sectoarelor municipiului Bucureşti, pe raza cărora se află amplasat terenul.”

Nemodificat 

Nemodificat 

Nemodificat 

Nemodificat 

Nemodificat 

Nemodificat 

Nemodificat 


	2. La articolul 2, alineatele (1), (3), (7), (8) şi (9)  vor avea următorul cuprins: 
 „Art.2. – (1) Sprijinul direct al statului în valoare de 150 lei (RON)/ha pentru suprafeţele de teren cultivate cu viţă de vie din soiuri nobile mai mari de 0,1 ha, inclusiv, se acordă beneficiarilor prevederilor art. 1 alin.(3), pe baza cererii scrise al cărei model este prevăzut în anexele nr. 2 a) şi 2 b).”
Alin.(2) – Nemodificat 
„(3) Cererile solicitanţilor sprijinului, însoţite de acte ce fac dovada dreptului de proprietate asupra terenului sau de contractul de arendare sau concesionare a suprafeţelor cultivate cu viţă de vie din soiuri nobile mai mari de 0,1 ha, inclusiv şi de înscrisurile din Registrul plantaţiilor viticole, se depun, în termen de 15 zile de la data intrării în vigoare a prezentei ordonanţe de urgenţă, la primăriile comunelor, oraşelor, municipiilor şi sectoarelor municipiului Bucureşti, pe raza cărora se află amplasat terenul.”

Alin.(4) – Nemodificat 

Alin.(5) – Nemodificat 

Alin.(6) – Nemodificat 

„(7) În situaţia în care un beneficiar al sprijinului prevăzut la art. 1 alin. (3) are teren cultivat cu viţă de vie din soiuri nobile, în suprafaţă de peste 0,1 ha, inclusiv, aflat în mai multe localităţi, acesta formulează cerere şi primeşte sprijinul direct al statului de la primăria din localitatea în care este situat terenul.

(8) Lista producătorilor agricoli care solicită sprijinul direct al statului în valoare de 150 lei (RON)/ha pentru suprafeţele de teren cultivate cu viţă de vie din soiuri nobile se afişează la sediul primăriilor comunelor, oraşelor, municipiilor sau sectoarelor municipiului Bucureşti, în termen de 5 zile de la data depunerii cererilor pentru solicitarea sprijinului financiar.

(9) Producătorii agricoli, beneficiari ai sprijinului direct, care au fost omişi în lista producătorilor care au solicitat sprijinul direct al statului în valoare de 150 lei (RON)/ha pentru suprafeţele de teren cultivate cu viţă de vie din soiuri nobile, mai mari de 0,1 ha, inclusiv, cărora li s-a stabilit o sumă în lei mai mică decât cea cuvenită pot depune contestaţii la sediul primăriilor în termen de 5 zile de la data afişării listei.”
Alin.(10) – Nemodificat 
Deputat PD: Valeriu Tabără 
Deputat PSD: Ioan Munteanu 
	Pentru corectitudinea redactării.

	6. 
	Art.3. – În termen de 5 zile de la data afişării, listele producătorilor agricoli care solicită sprijinul direct al statului în valoare de 150 lei (RON)/ha pentru suprafeţele de teren cultivat cu viţă-de-vie din soiuri nobile, mai mari de 0,1 ha se înaintează direcţiilor pentru agricultură şi dezvoltare rurală judeţene şi a municipiului Bucureşti, pentru validare, centralizare şi decontare a cererilor aprobate în vederea acordării sprijinului. 
	Nemodificat 
	3. Articolul 3 va avea următorul cuprins:
 „Art.3. – În termen de 5 zile de la data afişării, listele producătorilor agricoli care solicită sprijinul direct al statului în valoare de 150 lei (RON)/ha pentru suprafeţele de teren cultivat cu viţă de vie din soiuri nobile, mai mari de 0,1 ha, inclusiv, se înaintează direcţiilor pentru agricultură şi dezvoltare rurală judeţene şi a municipiului Bucureşti, pentru validare, centralizare şi decontare a cererilor aprobate în vederea acordării sprijinului.”

Deputat PSD: Liviu Timar
Deputat PNL: Dumitru Pardău
	Pentru corectitudinea redactării.



	7. 
	Art.4. – (1) Sprijinul în valoare de 150 lei (RON)/ha pentru suprafeţele de teren cultivate cu viţă-de-vie din soiuri nobile, mai mari de 0,1 ha, se acordă producătorilor agricoli pe măsura depunerii cererilor, aprobării acestora şi întocmirii listelor. 
(2) Sprijinul alocat se va distribui beneficiarilor o singură dată, sub formă de bonuri valorice a căror valoare însumată nu poate depăşi 150 lei (RON)/ha pentru suprafeţele de teren cultivate cu viţă-de-vie  din soiuri nobile.

(3) Direcţia pentru agricultură şi dezvoltare rurală judeţeană sau a municipiului Bucureşti, prin reprezentantul desemnat pentru localitatea respectivă, eliberează bonurile valorice pe baza listelor întocmite de reprezentanţii centrului agricol sau al centrului comunitar pentru cadastru şi agricultură ori ai sucursalelor judeţene şi a municipiului Bucureşti ale Agenţiei de Plăţi şi Intervenţie pentru Agricultură, Industrie Alimentară şi Dezvoltare Rurală.

(4) Sprijinul alocat se acordă numai în situaţia în care beneficiarii acestui sprijin au executat până la data depunerii cererii de solicitare a sprijinului lucrările agrotehnice care să permită aplicarea eficientă a tratamentelor anticriptogamice, în special întreţinerea corespunzătoare a solului şi executarea lucrărilor şi operaţiilor în verde obligatorii, cum sunt legarea, dirijarea şi cârnitul lăstarilor, combaterea buruienilor. 
	Nemodificat 
	4. La articolul 4, alineatele (1) şi (2) vor avea următorul cuprins: 

 „Art.4. – (1) Sprijinul în valoare de 150 lei (RON)/ha pentru suprafeţele de teren cultivate cu viţă de vie din soiuri nobile, mai mari de 0,1 ha, inclusiv, se acordă producătorilor agricoli pe măsura depunerii cererilor, aprobării acestora şi întocmirii listelor. 

(2) Sprijinul alocat se va distribui beneficiarilor o singură dată, sub formă de bonuri valorice a căror valoare însumată nu poate depăşi 150 lei (RON)/ha pentru suprafeţele de teren cultivate cu viţă de vie  din soiuri nobile.”
Alin.(3) – Nemodificat  

Alin.(4) – Nemodificat  
Deputat PNL: Adrian Semcu

Deputat PNL: Ionel Palăr 
	Pentru corectitudinea redactării.



	8. 
	Art.5. – (1) Direcţiile pentru agricultură şi dezvoltarea rurală judeţene şi a municipiului Bucureşti vor emite decizii de constituire a unor comisii de verificare a respectării prevederilor art. 4 alin.(4).

(2) Comisiile sunt formate din cel puţin 3 membri, reprezentanţi ai Inspecţiei de stat pentru control tehnic vitivinicol, ai unităţii fitosanitare judeţene şi ai centrelor agricole de la nivelul localităţilor.

(3) Comisiile constituite conform  alin.(2) răspund de alocarea sprijinului cu respectarea prevederilor art. 4 alin.(4). 
	Nemodificat 
	Nemodificat 
	

	9. 
	Art.6. – Sumele necesare acordării sprijinului direct al statului în valoare de 150 lei (RON)/ha producătorilor agricoli se asigură din bugetul Ministerului Agriculturii, Pădurilor şi Dezvoltării Rurale. 
	Nemodificat 
	Nemodificat 
	

	10. 
	Art.7. – (1) Reprezentanţii sucursalelor judeţene şi a municipiului Bucureşti ale Agenţiei de Plată şi Intervenţie pentru Agricultură, Industrie Alimentară şi Dezvoltare Rurală, ai direcţiei pentru agricultură şi dezvoltare rurală sau ai centrului comunitar pentru cadastru şi agricultură verifică suprafeţele cultivate cu viţă-de-vie din soiuri nobile pentru care s-a acordat producătorilor agricoli sprijinul direct al statului în valoare de 150 lei (RON)/ha, conform  celor declarate în cererea întocmită de beneficiarul sprijinului, şi întocmesc procesele-verbale de recepţie, regularizare şi restituire, până la data de 15 noiembrie 2005, conform  modelului prevăzut în anexa nr. 4.

(2) Procesele-verbale de recepţie, regularizare şi restituire se înregistrează într-un registru special.
	4. La articolul 7, alineatul (1) va avea următorul cuprins:

  „Art.7. – (1) Reprezentanţii sucursalelor judeţene şi a municipiului Bucureşti ale Agenţiei de Plată şi Intervenţie pentru Agricultură, Industrie Alimentară şi Dezvoltare Rurală, ai direcţiei pentru agricultură şi dezvoltare rurală sau ai centrului comunitar pentru cadastru şi agricultură verifică suprafeţele  cultivate  cu viţă-de-vie din soiuri nobile pentru care s-a acordat producătorilor agricoli sprijinul direct al statului în valoare de 150 lei, conform  celor declarate în cererea întocmită de beneficiarul sprijinului, şi întocmesc procesele-verbale de recepţie, regularizare şi restituire, până la data de 15 decembrie 2005, conform  modelului prevăzut în anexa nr.4.”

Nemodificat 
	5. La articolul 7, alineatul (1) va avea următorul cuprins:
„Art.7. – (1) Reprezentanţii sucursalelor judeţene şi a municipiului Bucureşti ale Agenţiei de Plată şi Intervenţie pentru Agricultură, Industrie Alimentară şi Dezvoltare Rurală, ai direcţiei pentru agricultură şi dezvoltare rurală sau ai centrului comunitar pentru cadastru şi agricultură verifică suprafeţele  cultivate  cu viţă de vie din soiuri nobile pentru care s-a acordat producătorilor agricoli sprijinul direct al statului în valoare de 150 lei, conform  celor declarate în cererea întocmită de beneficiarul sprijinului, şi întocmesc procesele-verbale de recepţie, regularizare şi restituire, până la data de 15 decembrie 2005, conform  modelului prevăzut în anexa nr.4.”
Alin.(2) – Nemodificat 

Deputat PNL: Romică Andreica
Deputat PNL: Ioan Hoban 
	Pentru corectitudinea redactării.

	11. 
	Art.8. – (1) Tipărirea bonurilor valorice se realizează pe bază de contract încheiat între Ministerul Agriculturii, Pădurilor şi Dezvoltării Rurale şi Compania Naţională „Imprimeria Naţională” – S.A., în condiţiile Ordonanţei de urgenţă a Guvernului nr. 199/2000 privind înfiinţarea Companiei Naţională „Imprimeria Naţională” – S.A., aprobată cu modificări prin Legea nr. 402/2001, cu modificările şi completările ulterioare, pe hârtie care să asigure bonului valoric elemente de siguranţă, conform  modelului prezentat în anexa nr. 1. 

(2) Fondurile necesare tipăririi bonurilor valorice se asigură din prevederile bugetare aprobate Ministerului Agriculturii, Pădurilor şi Dezvoltării Rurale.

(3) Ministerul Agriculturii, Pădurilor şi Dezvoltării Rurale va împuternici direcţiile pentru agricultură şi dezvoltare rurală să ridice bonurile valorice, pe bază de proces-verbal, de la Compania Naţională „Imprimeria Naţională” – S.A.

(4) Direcţiile pentru agricultură şi dezvoltare rurală judeţene şi a municipiului Bucureşti vor repartiza bonurile valorice primăriilor, pe bază de proces-verbal, pentru a fi păstrate până în momentul distribuirii acestora de persoanele desemnate prin decizie emisă de direcţiile pentru agricultură şi dezvoltare rurală judeţene şi a municipiului Bucureşti, conform  listelor întocmite.

(5) Bonurile valorice se acordă astfel:

a) beneficiarilor prevăzuţi la art. 1 alin. (3) lit. a), precum şi celor prevăzuţi la art. 1 alin. (3) lit. d, în situaţia în care sunt persoane fizice şi au prevăzută în contractul de arendare o clauză prin care pot prelua subvenţia acordată de stat sub diferite forme proprietarilor, pe baza actului de identitate;

b) beneficiarilor, persoane juridice, prevăzute la art. 1 alin. (3) lit. b), c), d) şi e), pe bază de împuternicire eliberată în acest sens de conducerea persoanei juridice.

(6) În cazul moştenitorilor care deţin terenuri agricole în indiviziune, bonurile valorice se pot ridica de moştenitorul care va prezenta împuternicirea celorlalţi comoştenitori.

(7) Furnizorii de substanţe anticriptogamice pe bază de cupru, care primesc bonuri valorice, vor emite facturi cu menţiunea „Cu plata pe bază de bonuri valorice pentru producătorii agricoli”, incluzând şi taxa pe valoarea adăugată, pe care le vor completa cu datele de identificare ale bonului valoric.

(8) În cazul în care valoarea facturii este mai mare decât valoarea bonului valoric, diferenţa va fi suportată de producătorii agricoli, iar pe factură furnizorii de inputuri vor face menţiunea „Suma de ... lei (RON), cu plata pe bază de bonuri valorice pentru producătorii agricoli şi diferenţa cu plata în .... lei (RON)”.

(9) Furnizorii de substanţe anticriptogamice pe bază de cupru vor depune centralizatorul facturilor emise în baza bonurilor valorice la direcţia pentru agricultură şi dezvoltare rurală judeţeană şi a municipiului Bucureşti, pe a cărei rază sunt înregistraţi beneficiarii prevăzuţi la art. 1 alin. (3), conform  modelului prevăzut în anexa nr. 5, împreună cu exemplarul nr. 3 al facturilor emise, şi bonurilor valorice originale prevăzute în facturile emise.

(10) Direcţiile pentru agricultură şi dezvoltare rurală judeţene şi a municipiului Bucureşti şi sucursalele judeţene şi a municipiului Bucureşti ale Agenţiei de Plăţi şi Intervenţie pentru Agricultură, Industrie Alimentară şi Dezvoltare Rurală au obligaţia de a verifica documentaţia prezentată din punctul de vedere al încadrării în prevederile legale şi autenticitatea bonurilor valorice.

(11) Pe baza documentaţiei depuse de furnizori, direcţiile pentru agricultură şi dezvoltare rurală judeţene şi a municipiului Bucureşti întocmesc următoarele situaţii:

a) centralizatorul sumelor solicitate de furnizori, conform  modelului prevăzut în anexa nr. 6;
b) situaţia centralizatoare a sumelor necesare decontării bonurilor valorice, conform  modelului prevăzut în anexa nr. 7, pe care o transmit Ministerului Agriculturii, Pădurilor şi Dezvoltării Rurale.

(12) Ministerul Agriculturii, Pădurilor şi Dezvoltării Rurale, în baza situaţiei centralizatoare a sumelor necesare decontării bonurilor valorice, solicită Ministerului Finanţelor Publice deschiderea creditelor bugetare, conform  modelului prevăzut în anexa nr. 8.

(13) După aprobarea de către Ministerul Finanţelor Publice a cererii pentru deschiderea creditelor bugetare, Ministerul Agriculturii, Pădurilor şi Dezvoltării Rurale alimentează conturile direcţiilor pentru agricultură şi dezvoltare rurală judeţene şi a municipiului Bucureşti, pentru a dispune operativ de sumele de plată necesare decontării facturilor emise de furnizorii de inputuri.

(14) Direcţiile pentru agricultură şi dezvoltare rurală judeţene şi a municipiului Bucureşti virează sumele solicitate de furnizorii de inputuri  conform  centralizatorului sumelor solicitate de furnizori, al cărui model este prevăzut în anexa nr. 6.

(15) Direcţiile pentru agricultură şi dezvoltare rurală judeţene şi a municipiului Bucureşti primesc spre decontare bonuri valorice pentru achiziţionarea de substanţe anticriptogamice pe bază de cupru până la data de 10 decembrie 2005.

(16) Direcţiile pentru agricultură şi dezvoltare rurală judeţene şi a municipiului Bucureşti au obligaţia să păstreze timp de cel puţin 5 ani facturile decontate şi bonurile valorice depuse de furnizori, precum şi matca rămasă după distribuirea bonurilor valorice.

(17) Bonurile valorice pentru achiziţionarea de substanţe anticriptogamice pe bază de cupru, neutilizate până la data de 1 decembrie 2005, îşi pierd valabilitatea, devenind nule.

(18) Beneficiarii bonurilor valorice şi furnizorii de substanţe anticriptogamice  pe bază de cupru, care primesc bonuri valorice pentru plata acestora, au obligaţia de a le păstra în stare perfectă. Bonurile valorice deteriorate, a căror autenticitate nu poate fi dovedită, nu sunt valabile şi nu pot fi plătite.   
	5. La articolul 8, litera a) a alineatului (5) va avea următorul cuprins:

 „a) beneficiarilor prevăzuţi la art. 1 alin. (3) lit. a), precum şi celor prevăzuţi la art. 1 alin. (3) lit. d, pe baza actului de identitate;”

	6. La articolul 8, litera a) a alineatului (5) va avea următorul cuprins:
Alin.(1) – Nemodificat 
Alin.(2) – Nemodificat 

Alin.(3) – Nemodificat 

Alin.(4) – Nemodificat 

Alin.(5) partea introductivă - nemodificat 

„a) beneficiarilor prevăzuţi la art. 1 alin. (3) lit. a), precum şi celor prevăzuţi la art. 1 alin. (3) lit. d, pe baza actului de identitate şi a contractului de arendare;”

Lit.b) – Nemodificată

Alin.(6) – Nemodificat 

Alin.(7) – Nemodificat 

Alin.(8) – Nemodificat 

Alin.(9) – Nemodificat 

Alin.(10) – Nemodificat 

Alin.(11) – Nemodificat 

Alin.(12) – Nemodificat 

Alin.(13) – Nemodificat 

Alin.(14) – Nemodificat 

Alin.(15) – Nemodificat 

Alin.(16) – Nemodificat 

Alin.(108) – Nemodificat 

Alin.(18) – Nemodificat 

Deputat PSD: Ioan Munteanu 
	Pentru corelare cu prevederile art.1 alin.(3) lit.d).



	12. 
	Art.9. – (1) Înstrăinarea, deteriorarea sau pierderea registrului de înregistrare a cererilor pentru acordarea sprijinului direct al statului producătorilor agricoli în valoare de 150 lei (RON)/ha pentru suprafeţele de teren cultivate  cu viţă-de-vie din soiuri nobile, mai mari de 0,1 ha inclusiv, şi/sau a proceselor-verbale de recepţie, regularizare şi restituire constituie contravenţie şi se sancţionează cu amendă de la 1.000 lei (RON) la 2.000 lei (RON).
(2) Încasarea sumelor de la bugetul de stat în mod necuvenit, prin înscrierea sau atestarea de date ori de situaţii nereale pe documentele de decontare prevăzute în anexele  nr. 2a) şi 2b), constituie contravenţie şi se sancţionează cu amendă de la 3.000 lei (RON) la 5.000 lei (RON), precum şi cu obligarea la restituirea sprijinului încasat nejustificat şi la plata penalităţilor prevăzute de legislaţia fiscală în vigoare. 
	Nemodificat 
	7. La articolul 9, alineatul (1) va avea următorul cuprins: 
 „Art.9. – (1) Înstrăinarea, deteriorarea sau pierderea registrului de înregistrare a cererilor pentru acordarea sprijinului direct al statului producătorilor agricoli în valoare de 150 lei (RON)/ha pentru suprafeţele de teren cultivate  cu viţă de vie din soiuri nobile, mai mari de 0,1 ha inclusiv, şi/sau a proceselor-verbale de recepţie, regularizare şi restituire constituie contravenţie şi se sancţionează cu amendă de la 1.000 lei (RON) la 2.000 lei (RON).”

Alin.(2) - Nemodificat 

Deputat PNL: Dumitru Pardău 
	Pentru corectitudinea redactării.

	13. 
	Art.10. – (1) Constatarea contravenţiilor şi aplicarea sancţiunilor prevăzute la art. 9 se fac de către împuterniciţi ai Ministerului Agriculturii, Pădurilor şi Dezvoltării Rurale.

(2) Contravenientul poate achita, pe loc sau în termen de 48 de ore de la data încheierii procesului-verbal ori, după caz, de la data comunicării acestuia, jumătate din minimul amenzii prevăzute la art. 9, agentul constatator făcând menţiune despre această posibilitate în procesul-verbal. 
	Nemodificat 
	Nemodificat 
	

	14. 
	Art.11. – Prevederile art. 9 şi 10 referitoare la contravenţii se completează cu dispoziţiile Ordonanţei Guvernului nr. 2/2001 privind regimul juridic al contravenţiilor, aprobată cu modificări şi completări prin Legea nr. 180/2002, cu modificările şi completările ulterioare. 
	Nemodificat 
	Nemodificat 
	

	15. 
	Art.12. – Anexele nr. 1-8 fac parte integrantă din prezenta ordonanţă de urgenţă. 
	Nemodificat 
	Nemodificat 
	

	16. 
	
	6. Pe tot cuprinsul ordonanţei de urgenţă, sintagma mai mari de 0,1 ha se înlocuieşte cu sintagma mai mari de 0,1, inclusiv.
	Punctul 6 – se  elimină.
Deputat PD- Valeriu Tabără 
	Ca urmare a modificărilor efectuate în textul legii. 

	17. 
	
	
	Art.II. – Ordonanţa de urgenţă a Guvernului nr. 125/2005 privind acordarea unui sprijin direct al statului producătorilor agricoli care deţin şi/sau exploatează plantaţii viticole cu soiuri nobile, precum şi modificările aduse prin legea de aprobare, se va republica în Monitorul Oficial al României, Partea I, dându-se textelor o nouă numerotare. 

Deputat PD: Valeriu Tabără

Deputat PSD: Ioan Munteanu 
	Pentru respectarea normelor de tehnică legislativă.


Comisia a propus aprobarea proiectului cu 24 voturi pentru, 0 voturi împotrivă şi 0 abţineri.

SECRETAR,

